ગુજરાત વિદ્યુત ટેક્નિકલ કર્મચારી મંડળના જોઈન્ટ સેક્રેટરી કે. કે. કારિયા જણાવે છે કે, પીજીવીસીએલના રાજકોટ સહિત સૌરાષ્ટ્રભરના ટેક્નિકલ કર્મચારીઓને સેફ્ટી ગ્લોઝ, સેફ્ટી શૂઝ, હેલ્મેટ, યુનિફોર્મ, ડીઓ રોડ, અર્થ રોડ, સેફ્ટી બેલ્ટ, પકડ-ડિસમિસ-ટેસ્ટર સહિતની વસ્તુઓ આઈએસઆઈ માર્કા વિનાની, હલકી ગુણવત્તાની અને ડુપ્લિકેટ ધાબડી દેવામાં આવી રહી છે જેના કારણે આ ડુપ્લિકેટ વસ્તુઓ પહેરીને વીજકર્મી પોલ કે હેવી લાઈન પર કામ કરતો હોય છે ત્યારે તે વીજ અકસ્માતનો ભોગ બને છે.